

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2021.gada 28.oktobrī **Nr.692**

 (prot. Nr.43, 3.§)

**Par nekustamā īpašuma 18. novembra ielā 161, Daugavpilī, daļas nodošanu**

####  **bezatlīdzības lietošanā biedrībai „Daugava Chess”**

Pamatojoties uz likuma „Par pašvaldībām” 14.panta pirmās daļas 2.punktu, otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, izskatot biedrības “Daugava Chess” 2021.gada 30.augusta iesniegumu (reģistrēts Latgales Centrālajā bibliotēkā, 30.08.2021. ar Nr.1.-14./64) ar lūgumu pagarināt termiņu neapdzīvojamo telpu 18.novembra ielā 161, Daugavpilī bezatlīdzības lietošanai biedrības “Daugava Chess” darbības nodrošināšanai, ņemot vērā to, ka saskaņā ar Valsts ieņēmumu dienesta 2016.gada 10.oktobra lēmumu Nr.30.6-8.2/83875 biedrībai “Daugava Chess” ir sabiedriskā labuma organizācijas statuss, Daugavpils domes Īpašuma un mājokļu komitejas 2021.gada 21.oktobra atzinumu, Daugavpils domes Finanšu komitejas 2021.gada 21.oktobra atzinumu, atklāti balsojot: PAR – 14 (I.Aleksejevs, P.Dzalbe, A.Elksniņš, A.Gržibovskis, L.Jankovska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome** **nolemj:**

1. Nodot bezatlīdzības lietošanā sabiedriskā labuma organizācijai – biedrībai “Daugava Chess”, reģistrācijas Nr.40008254978, juridiskā adrese: Marijas iela 3-9, Daugavpils, turpmāk – Biedrība, Daugavpils pilsētas pašvaldībai piederošā nekustamā īpašuma, kadastra Nr.0500 004 5209, daļu – neapdzīvojamās telpas (telpu grupa 001, telpas Nr.28, Nr.29) 39.2 m2 platībā **18.novembra ielā 161, Daugavpilī,** būves kadastra apzīmējums 0500 004 5209 001, un zemesgabala 557 m2 platībā, kadastra apzīmējums 0500 004 5209, 392/14247 domājamās daļas, turpmāk – Īpašums.

 2. Ēkas 18. novembra ielā 161, Daugavpilī, ar kadastra apzīmējumu 0500 004 5209 001 bilances vērtība uz 01.10.2021. sastāda 83473.50 EUR (astoņdesmit trīs tūkstoši četri simti septiņdesmit trīs *euro* un 50 centi), zemes gabala 18. novembra ielā 161, Daugavpilī, ar kadastra apzīmējumu 0500 0045209 bilances vērtība uz 01.10.2021. sastāda 2475.80 EUR (divi tūkstoši četri simti septiņdesmit pieci *euro* un 80 centi).

 3. Īpašums tiek nodots bezatlīdzības lietošanā **līdz 2023.gada 31.oktobrim,** bet ne ilgāk kā uz laiku, kamēr Biedrībai ir sabiedriskā labuma organizācijas statuss.

 4. Īpašuma bezatlīdzības lietošanas mērķis – biedrības darbības nodrošināšana saskaņā ar statūtiem.

 5. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 4.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

 6. Nododamais Īpašums ir apmierinošā stāvoklī.

 7. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ, ja:

 7.1. tiek lauzts līgums par Īpašuma nodošanu bezatlīdzības lietošanā pirms lēmuma 3.punktā norādītā termiņa;

 7.2. iestājies lēmuma 3.punktā noteiktais termiņš vai nosacījums;

 7.3. Īpašums tiek izmantots pretēji nodošanas bezatlīdzības lietošanā mērķim.

 8. Uzdot Latgales Centrālajai bibliotēkai sagatavot līguma projektu par Īpašuma nodošanu bezatlīdzības lietošanā Biedrībai.

 9. Pilnvarot Latgales Centrālās bibliotēkas vadītāju parakstīt līgumu par Īpašuma nodošanu bezatlīdzības lietošanā.

Domes priekšsēdētājs *(personiskais paraksts)* A.Elksniņš